
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 197
                                                          din 28 decembrie 2017
privind aprobarea modificării acordului de parteneriat cu Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială ”Miron Neagu” din Sighişoara, parteneri în cadrul proiectului Mainstream Sighișoara - investiție europeană pentru incluziunea socială, ambele aprobate prin Hotărârea Consiliului Local Sighișoara nr. 51/13.09.2016
   
Consiliul Local al Municipiului Sighişoara, întrunit în şedinţă ordinară,   
            Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 33.594/13.12.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;


Având în vedere Hotărârea Consiliului Local Sighișoara nr. 51/13.09.2016, prin care s-a aprobat participarea Municipiului Sighişoara la proiectul „Mainstream Sighişoara - Investiţie europeană pentru incluziunea socială” în cadrul Programului Operaţional Capital Uman 2014 - 2020, Axa prioritară 4: Incluziunea socială și combaterea sărăciei, Obiectivul tematic 9: Promovarea incluziunii sociale, combaterea sărăciei și a oricărei discriminări; bugetul proiectului, precum şi cofinanţarea proiectului și încheierea acordului de parteneriat între Municipiul Sighişoara, Centrul de Resurse pentru Comunităţile de Romi Cluj - Napoca, Fundaţia Veritas Sighişoara şi Şcoala Gimnazială „Miron Neagu” din Sighişoara;


Ținând cont de faptul că, Municipiul Sighișoara are calitatea de partener în cadrul proiectului Mainstream Sighișoara – investiție europeană pentru incluziunea socială”, fiind beneficiarul unor fonduri nerambursabile, accesate prin intermediul Programului Operațional Capital Uman – Axa prioritară 4/Obiectivul tematic 9/Prioritatea de investiții 9 ii/Obiectivul specific 4.1 - Reducerea numărului de comunități marginalizate, în care există populație apartinând minorităţii rome (acele comunităţi în care populația aparţinând minorităţii rome reprezintă minim 10% din totalul populației la nivelul comunității), aflate în risc de sărăcie și excluziune socială, prin implementarea de măsuri integrate;

Având în vedere Contractul de finanţare nr. POCU/18/4/1/102559, încheiat în vederea derulării acestui proiect, precum și notificarea cu nr. 3216/24.10.2017, pentru modificarea contractului de finanţare POCU, pe care Organismul Intermediar pentru Programul Operaţional Sectorial Dezvoltarea Resurselor Umane - Regiunea Centru a transmis-o în atenția reprezentantului legal al Centrului de Resurse pentru Comunităţile de Romi, partener lider în cadrul acestui proiect, prin care se notifică necesitatea modificării acestui contract de finanțare, în sensul corelării/completării lui cu prevederile H.G. nr. 93/2016, sens în care se impune modificarea acestuia;

Tinând seama de faptul că în noul acord de parteneriat propus spre aprobare este evidențiată valoarea estimată a fiecărei activități (defalcată pentru fiecare partener/lider de parteneriat) precum și contul de prefinanțare al fiecăruia dintre aceștia;

Văzând Raportul de specialitate al Biroului Achiziţii, Accesare Fonduri Europene, Management Proiecte, înregistrat cu nr. 33.593/13.12.2017, prin care se propune aprobarea modificării acordului de parteneriat cu Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială ”Miron Neagu” din Sighişoara, parteneri în cadrul proiectului Mainstream Sighișoara - investiție europeană pentru incluziunea socială, ambele aprobate prin Hotărârea Consiliului Local Sighișoara nr. 51/13.09.2016,  îndeplinindu-se prevederile legale  în acest sens; 
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. “d”, alin. (6) lit. “a“ pct. 2, 16 şi 19, alin. (7) lit. “a“, alin (9), art. 45 alin. (2) şi a art. 115 alin. (1), lit. “b“ din Legea nr. 215/2001, Legea administraţiei publice locale, republicată, cu modificările şi completările ulterioare,

     H O T Ă R Ă Ş T E:

Art. 1. Se aprobă modificarea acordului de parteneriat încheiat cu Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială ”Miron Neagu” din Sighişoara, parteneri în cadrul proiectului Mainstream Sighișoara - investiție europeană pentru incluziunea socială, proiect și acord aprobate prin Hotărârea Consiliului Local Sighișoara nr. 51/13.09.2016, anexa nr. 1, care face parte integrantă din prezenta hotărâre. 

Art. 2. Se împuterniceşte Primarul Municipiului Sighişoara, domnul Mălăncrăvean Ovidiu-Dumitru, cu semnarea acordului de parteneriat modificat dintre Municipiul Sighişoara, Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială ”Miron Neagu”, prevăzut la art. 1 din prezenta hotărâre.
           Art. 3. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Viceprimarul Municipiului Sighişoara, Biroul Achiziţii, Accesare Fonduri Europene, Management Proiecte, Biroul Buget, Contabilitate, Salarizare - Direcția Economică, Direcţia Administrarea Patrimoniului, Biroul Juridic, Serviciul Public Asistenţă Socială din cadrul Municipiului Sighişoara, Centrul de Resurse pentru Comunităţile de Romi Cluj-Napoca, Fundaţia Veritas Sighişoara şi Şcoala Gimnazială ”Miron Neagu” din Sighişoara.


Art. 4. Prin grija doamnei Bizo Anca, Secretarul Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro

PREŞEDINTE DE ŞEDINŢĂ,

  

     Matei Ovidiu – Daniel      
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Biroul Achiziţii, Accesare Fonduri Europene, Management Proiecte;

  1 ex. Biroul Buget, Contabilitate, Salarizare - Direcţia Economică;
  1 ex. Direcţia Administrarea Patrimoniului;

  1 ex. Serviciul Public Asistenţă Socială;

  1 ex. Biroul Juridic;

  1 ex. Centrul de Resurse pentru Comunităţile de Romi Cluj – Napoca;

  1 ex. Fundaţia Veritas Sighişoara;

  1 ex. Şcoala Gimnazială „Miron Neagu”.

15 ex. 

B.A.
